
টা 


রাজপুত্র, সদাগরপুত্র ৷ 


গান 


হারেরেরেরেরে 
আমায় ছেড়েদেরেদেরে, 
যেমন ছাড়া বনের পাখী মনের আনন্দে রে॥ 
ঘন শ্রাবণ-ধারা 
যেমন বাধনহারা, 
বাদলবাতাস যেমন ডাকাত,আকাশ লুটে ফেরে ॥ 
হারেরেরেরেরে 
আমায় রাখবে ধরে কেরে, 
_'দাবানলের নাচন যেমন 
সকল কানন ঘেরে। 
বজ যেমন বেগে 
গর্জে ঝড়ের মেঘে 
অট্রহান্তে সকল বিদ্ববাধার বক্ষ চেরে ॥ 


২ তাসের দেশ 


রাজপুত্র 
ওগো বন্ধু, আর তো চলছে ন1। 


সদাগর 
কী চাই রাজপুত্র ? 
রাজপুত্র 
লক্ষ্মীর পোষাপাখী, বেরিয়ে পড়তে চাই 
সোনার খাচ] থেকে । নইলে ডান। গেল আড়ষ্ট 
হয়ে । 
সদাগর 
দাঁনাপানির লোভে চুপচাপ থাকি পড়ে; 
বাধা খোরাকে মানুষ, লক্ষ্মীর পাকা আশ্রয় 
ছাড়তে সাহস পাইনে। 
রাজপুত্র - 
ভীরু করেছে এ লক্ষ্মী। সাহস আছে লক্ষ্মী- 
ছাড়ার। যার বিপদ নেই তার ভরস৷ নেই। 


সদাগর 
কোথায় যাবে বন্ধু? 


তাসের দেশ ৩, 


রাজপুত্র 
গান 


যাবই আমি যাবই, ওগো! 
বাণিজ্যেতে যাবই। 
লক্ষ্মীরে হারাবই ফদি 
অলক্ষ্মীরে পাবই। 
সাজিয়ে নিয়ে জাহাজখানি 
বসিয়ে হাজার দাড়ি 
কোন পুরীতে যাব, দিয়ে 
কোন সাগরে পাড়ি। 
কোন তারক লক্ষ্য করি? 
কুলুকিনারা পরিহরি' 
কোন দিকে যে বাইব তরী 
বিরাট কালো নীরে, 
মরব না আর ব্যর্থ আশায় 
সোনার বালুর তীরে ॥ 


,৪ তাসের দেশ 


নীলের কোলে শ্যামল সে দ্বীপ 
প্রবাল দিয়ে ঘেরা । 
শৈলচূড়ায় নীড় বেঁধেছে 
সাগর-বিহঙ্গের৷ । 
নারিকেলের শাখে শাখে 
ঝোড়ে বাতাস কেবল ডাকে, 
ঘনবনের ফাকে ফাকে 
বইছে নগনদী। 
সাতরাজাধন মাণিক পাবই 
সেথায় নামি যদি ॥ 


সদাগর ০ শি 
সেখানে আছে কে বন্ধু, যার জন্তো' সব ছেড়ে 
বেরোতে চাও ? 


রাজপুত্র 
নবীনা, নবীনা । 


তাসের দেশ ৫” 


সদাগর 
নবীনা! সে আবার কে? 


রাজপুত্র 
সে আছে বুড়ো দৈত্যের ছুর্গে। উদ্ধার 
করতে হবে তাকে । 


গান 


হে নবীনা, 
প্রতিদিনের পথের ধুলায় 
যায় না চিনা ॥ 
শুনি বাণী ভাঁসে 
* বসন্ত বাতাসে, 
প্রথম জাগরণে দেখি 
সোনার মেঘে লীনা ॥ 
হে নবীনা। 
স্বপনে দাও ধরা 
কী কৌতুকে ভরা। 


৬ তাসের দেশ 


কোন অলকার ফুলে 
মালা সাজাও চুলে, 
কোন অজান৷ জুরে 
বিজনে বাজাও বীণা ॥ 
হে নবীনা। 


রাজমাতার প্রবেশ 


সদাগর 
রাণী মা, উনি রূপকথার দেশের সন্ধান পেতে 
চান। 


মা 
সেকী কথা! আবার ছেলেমানুষ হোতে 
চাস না কি? 


রাজপুত্র 
ই মা, বুড়ো মানুষের সুবুদ্ধি-ঘেরা জগতে 
প্রাণ হাপিয়ে উঠেছে। 


তাসের দেশ ৭ 


মা 
বুঝেছি বাছা । আর কিছু নয়, তোমার 
অভাব কিছু নেই, তাই তোমার মন ব্যাকুল। 
তুমি চাইতে চাও ! 


গান 


তোমার মন বলে ণ্চাই চাই গো-_ 
যারে নাহি পাই গো 1” 
সকল পাওয়ার মাঝে 
তোমার মনে বেদন বাজে 
«নাই নাই নাই গে11” 
* হারিয়ে যেতে হবে 
তোমায় ফিরিয়ে পাবে তবে। 
সন্ধ্যাতার৷ যায় যে চলে 
ভোরের তারায় জাগবে বলে, 
বলেসে “যাই যাই যাই গো ॥” 


৮ তাসের দেশ 


মা 

বাছা, তোমাকে ধরে রাখতে গেলেই হারাব। 
তুমি বইতে পারবে না স্থুখের বোঝা, সইতে 
পারবে না সেবার বন্ধন। আমি ভয় করে 
অকল্যাণ করব না। ললাটে দেব শ্বেতচন্দনের 
তিলক, শ্বেত উদ্ভীষে পরাব শ্বেতকরবীর গুচ্ছ। 
যাই, কুলদেবতার পূজো সাজাতে । সন্ধ্যার সময় 
আরতির কাজল পরাব চোখে । পথে দৃষ্টির 

বাধা যাবে কেটে। 
| রাজমাতার প্রস্থান । 


রাজপুত্র 


গান 


হেরো সাগর ওঠে উরঙ্গিয়া, 
বাতাস বহে বেগে। 

সুর্য যেথায় অস্তে নামে 
ঝিলিক মারে মেঘে ॥ 


তাসের দেশ 


দক্ষিণে চাই উত্তরে চাই 
ফেনায় ফেনা, আর কিছু নাই, 
যদি কোথাও কুল নাহি পাই 
তল পাব তো তবু। 
ভিটার কোণে হতাশ মনে 
রৈব না আর কভু ॥ 
যাবই আমি যাবই, ওগো 
বাণিজ্যেতে যাবই । 
অকৃলমাঝে ভাসিয়ে তরী 
যাচ্চি অজানায়, 
আমি শুধু একল। নেয়ে 
আমার শুন্য নায়। 
, নব নব পবন ভরে 
, যাব দ্বীপে দ্বীপাস্তরে, 
নেব তরী পূর্ণ করে 
অপুর্ব ধন যত। 
ভিখারী মন ফিরবে যখন 
ফিরবে রাজার মতো ॥ 


এসএম ভুস্থ্য 


রাজপুত্র 

ওহে সদাগর, অবশেষে ভাঙা তরী তুলে 
দিয়ে গেল এই তীরে । আমরা ঝোড়ো হাওয়ার 
উপহার । 


সদাগর 
যম আমাদের ফিরিয়ে দিলেন উপ্টো রথে । 


রাজপুত্র 
আমরা ঝড়ের বাণী এনেছি এই দেশ | 


সাগর 
দরকার ছিল নাকি? 


রাজপুত্র 
ছিল বৈকি। দেখলে না এখানকার মান্থুষ- 
গুলে! বেঁচেও নেই মরেও নেই। 


১২ তাসের দেশ 


সদাগর 
সকালবেলায় দেখলুম বটে, ওর কী একরকম 
চৌকো। চৌকো চালে নড়ছে চড়ছে, তাকে ঘুমও 
বলে না জাগাও বলে না। 


রাজপুত্র 
আমার ঠিক মনে হোলে কাব্যের কথা থেকে 
তার ছন্দট? বেরিয়ে এসেছে-__অর্থের বালাই নেই, 
যেমন তেমন করে চলছে । 


সদাগর 

সবই এরা কেমন চ্যাপ্টা । পেটেপিঠে এক । 

চলে, এক৫ও এগোয় না । বিধাতা এদের ভিতর- 

টাতে হাওয়া ভরে দিতে ভূলে গেছেন। এদের 

মন বলে কোনো বালাই নেই। এই মনমরা 

দেশকে কি নতুন দেশ বলে? এ নতুনও না, 
পুরোনোও না। 


রাজপুত্র 
হতাশ হোয়ো না বন্ধু। এটা ঢাঁকা-পড়া দেশ। 


তাসের দেশ ১৩ 


ঢাক! খুললেই বেরিয়ে পড়বে নতুন রপ। এবার 
ভিতরকার সমুদ্রে দিতে হবে পাড়ি, সেখানে 
আসবে ঝড়। সেই তুফানের মুখে উঠব নতুন 
দেশের ডাঙায়। গাইব-_ 


গান 


এলেম নতুন দেশে-_ 
তলায় গেল ভগ্তরী কূলে এলেম ভেসে। 
অচিন মনের ভাষা 
শোনাবে অপূর্ব কোন আশা, | 
বোনাবে রডীন সৃতোয় ছুঃখ সুখের জাল, 
বাজবে প্রাণে নতুন গানের তাল, 
নতুন বেদনায় ফিরব কেঁদে হেসে ॥ 
নাম-না-জানা প্রিয়া 
নাম-না জানা ফুলের মাল নিয় 
হিয়ায় দেবে হিয়া । 


১৪ তাসের দেশ 


যৌবনেরি নবোচ্ছাসে 
ফাগুন মাসে 
বাজবে নূপুর ঘাসে ঘাসে । 
মাতবে দখিন বায় 
মঞ্জরিত লবঙ্গলতায় 
চঞ্চলিত এলোকেশে ॥ 


( রাজপুত্রের উচ্চহাস্য ) 


সদাগর 


কী হোলো ! 
€ 


ও রাজপুত্র 
দেখো চেয়ে_-কী করছে! লাল উদ্দিপরা 
কালে! উদ্দিপর। ছুই পক্ষ ছুইদিকে সাঁজানে। | 
উঠছে, পড়ছে, শুচ্চে, বসছে, এদিকে ফিরছে, 
ওদিকে ফিরছে, বেরিয়ে যাচ্চে, ফিরে আসছে-_ 
অত্যন্ত গন্ভীর মুখে, যেন সব কিছুর চেয়ে জরুরী । 
কী অদ্ভুত! হাহাহাহা ! 


তাসের দেশ রি 
( একদল তাসের লোকের প্রবেশ ) 


হঞ্কা 
এ কীব্যাপার! হাসি! 


লজ্জা নেই তোমাদের, হাসি! 


হক! 
নিয়ম মানো না তোমরা, হাসি ! 


রাজপুত্র 
হাসির একটা অর্থ আছে। কিন্তু তোমরা 


যে কাগ্ডটা করছিলে তার অর্থ নেই যে 


ছক্। 
অর্থ !. অর্থের কী দরকার! চাই নিয়ম। 
এটা বুঝতে পারো না? পাগল না কি তোমরা ! 


রাজপুত্র 
খাটি পাগল তে। চেন! সহজ নয়। চিনলে, 
কীকরে! 


১৬ তাসের দেশ 


পঞ্জা 
চাল চলন দেখে। 


রাজপুত্র 


কী রকম দেখলে? 


ছক্কা 
দেখলেম কেবল চলনটাই আছে তোমাদের, 
চালটা নেই। 


সদাগর 
আর তোমাদের বুঝি চালটাই আছে, চলনটা 


নেই। ং 
ঃ 
| পঞ্তী। 


জানো না, চালটা অতি প্রাচীন, চলনটাই 
আধুনিক। 


ছক্কা 
গুরুমশায়ের হাতে মানুষ হওনি। কেউ 
বুঝিয়ে দেয়নি, রাস্তায় ঘাটে খানা আছে, ভোব। 


তাসের দেশ ১৭ 


আছে, কাটা আছে, খোচা আছে, চলন জিনিষ- 
টার আপদ বিস্তর । 
রাজপুত্র 
এ দেশে গুরুমশায়ের অভাব হবে না। শরণ 
নেব তাদের । 


ছক্কা 
এবার তোমাদের পরিচয়টা । 





রাজপুত্র 
বিদেশী আমরা । 
বাস,» আর বলতে হবে না। মানে 
তোমাদের' জাত নেই, কুল নেই, ঠাত্র নেই, 


গাই নেই, জ্ঞাত নেই, গুষ্টি নেই, শ্রেণী নেই, 
২ক্তি নেই। 


রাজপুত্র 
কিছু নেই কিছু নেই। সববাদ দিয়েহ। 


৮ 


১৮ তাসের দেশ 


আছে এই যা দেখছ । এখন তোমাদের পরি- 
চয়ট। ? 


ছক্ক। 
আমরা ভুবনবিখ্যাত তাসবংশীয়। আমি 
ছক্কা শম্মণ ৷ 


পা 
আমি পঞ্জা বন্মণ | 


রাজপুত্র 


এ যারা সঙ্কোচে দূরে দাড়িয়ে? 


ছক! 
কা, হানো এ তিরি ঘোষ, আর রাড! 
মতো ছুরি দাস। 


সদাগর 
তোমাদের উৎপত্তি কোথা থেকে ? 


ছক্ক। 
ব্রহ্মা হয়রান হয়ে পড়লেন স্ৃগ্টির কাঁজে। 


তাসের দেশ ১৯ 


তখন বিকেল বেলাটায় প্রথম যে হাই তুললেন 
সেই পবিত্র হাই থেকে আমাদের উদ্ভব । 
পঙ্জা 
এই কারণে কোনো কোনে ভাষায় আমাদের 
তাসবংশীয় না বলে হাই-বংশীয় বলে । 
সদাগর 
আশ্চর্য ! 
ছক্কা 
শুভ গোধূলি লগ্নে পিতামহ চার মুখে এক 
সঙ্গে তুললেন চার হাই। 
সদাগর 
বাস্রে! ফল হোলে কী! 
* ছক্কা 
বেরিয়ে পড়ল ইস্কাবন রুইতন হরতন 
চিড়েতন। এরা সকলেই প্রণম্য । (প্রণাম ) 


রাজপুত্র 


সকলেই কুলীন ? 


২5 তাসের দেশ 


ছক! 
কুলীন বই কী। মুখ্য কুলীন, মুখ থেকে 
উৎপত্তি । তাসবংশের আদি কবি শ্রীযুক্ত তাঁসরঙ্গ- 
নিধি দিনের চার প্রহর ঘুমিয়ে স্বপ্নের ঘোরে 
প্রথম ছন্দ বানালেন । সেই ছন্দের মাত্র! গুণে 
গুণে আমাদের সাড়ে সাইত্রিশ রকম পদ্ধতির 


উদ্ভব । 


রাজপুত্র 
সেটা! তো৷ শোনা চাই । 


| 


তাঁ , লে মুখ ফেরাও । ভাই ছক্কা, £ঙ্‌ মন্ত্র 
পড়ে ও । কানে একটু ফুঁক্‌ দিয়ে দাও । 


রাজপুত্র 


কেন? 


ছক্ক। 
নিয়ম 


তাসের দেশ ২১ 


(হাত জোড় করে সকলের গান ) 


গান 


হাঁ_আ--আ-_মআাই। 
হাতে কাজ নাই হাতে কাজ নাই॥ 
দিন যায় দিন যায় 
আয় আয় আম আয় 
হাতে কাজ নাই ॥ 


রাজপুত্র 
আর সহা করতে পারছিনে। এটার মুখ 


ফেরাই। 


পঞ্জ। 
ভেঙে দিলে মন্ত্রটা! আর খানিকটা পড়লেই 
আমরা সব্বাই ঘুমিয়ে পড়তুম। 


রাজপুত্র 
সেটা অনুভব করেছি । একটা কথা 


৮ তাসের দেশ 


জিজ্ঞাসা করি। এ পাড়ির উপরে কী করছিলে 
দল বেঁধে। 


ছক্কা 
যুদ্ধ । 
রাজপুত্র 
তাকে বলো যুদ্ধ! 
প্জা 


নিশ্চয়! অতি বিশুদ্ধ নিয়মে-_তাস- 
বংশোচিত আচার অনুসারে । 


গান 


আমর! চিত্র অতি বিচিত্র 
অতি বিশুদ্ধ অতি পবিভ্র। 


সদাগর 
তা হোক, যুদ্ধে একটু রাগারাগি না হোলে 
রস থাকে না। 


তাসের দেশ ২৩ 


ছক্কা 
আমাদের রাগ রঙে। 


গান 


আমাদের যুদ্ধ 
নহে কেহ ক্রুদ্ধ ; 
এ দেখো গোলাম 
অতিশয় মোলাম। 


সদাগর 
তা হোক না, তবু কামান বন্দ কঞদ্বাক্ষেত্রে 
মানায় ভালো । 
পঞ্জা 
গান 


নাহি কোনো অস্ত্র, 
খাকি-রাও। বন্ত্র। 


৪ তাসের দেশ 


রাজপুত্র 
নাই রইল, তবু একট] নালিশ থাকা চাই। 
তবেই তো ছুই পক্ষে লড়াই বাধে। 


ছক্কা 


গান 


যথারীতি জানি, 
সেইমতে মানি 
কে তোমার শক্র কে তোমার মিত্র ॥ 


পণ্তা 
গুহ দেশী, শীল্রমতে তোমাদেরও তো 
একটা উপ ঘটেছিল? 
সদাগর 
নিশ্চিত। পিতামহ ব্রহ্মা স্প্টির গোড়াতেই 
সূর্য্যকে যেই শাঁনে চড়িয়েছেন অমনি তার নাকের 
মধ্যে একটা স্ফুলিঙ্গ ঢুকল। তিনি হেঁচে 
ফেললেন । সেই হাচি থেকে আমাদের উৎপত্তি। 


তাসের দেশ ২৫ 


ছক 
এখন বোঝা গেল, তাই এত চঞ্চল। 


রাজপুত্র 
স্থির থাকতে পারিনে, ছিট্‌কে ছিটকে পড়ি । 


পণ্ভী 
সেটা ভালো নয় 


সদাগর 
কে বলবে ভালো । আদিযুগের হাচির 
তাড়। আজও সামলাতে পারছিনে । 


ছক্কা! 
একটা ভালো ফল দেখতে গ্ীচ্চি হাচির 
ধাক্কায় এই দ্বীপ থেকেও সকাল সকাল সকে 
পড়বে-__টিকতে পারবে না । 


সদাগর 
টেকা শক্ত । 


৬ তাসের দেশ 


পঞ্জা 
তোমাদের যুদ্ধট। কী ধরণের ? 


সদাগর 
সেটা এ চার নাকের হাচির মাপে। 


ছক্কা! 
তোমাদেরও আদি কবির মন্ত্র আছে তো। 


সদাগর 
আছে বই কী! 


গান 
তি 
হাচ্ছোঃ 
ভয় কী দেখাচ্চো। 
ধরি টিপে টু'টি, 
মুখে মারি মুঠি, 
বলো দেখি কী আরাম পাচ্ছে। ! 





তাসের দেশ ২৭ 


ছক্কা 
ওহে পাঞ্জা, একেবারে অসবর্ণ। কীজাতি 
তোমরা ? 


সদাগর 
আমর! নাশক। নাসা থেকে উৎপন্ন। 


পঞ্জা 
কোনে উচ্চ জাতির অমনতরো নাম শুনিনি । 


সদাগর 
তোমরা হাইয়ের বাম্পে উচ্চে গেছ উড়ে, 
আমরা হাচির চোটে পড়ে গেছি মাটির 
দিকে। 





ছক 
পিতামহের নাসিকার অসংযমবশতই তোমরা 
এমন অদ্ভুত 


রাজপুত্র 
সে কথা কবুল করি। 


২৮ তাসের দেশ 


গান 


আমরা নৃতন যৌবনেরি দূত । 
আমরা চঞ্চল, আমরা অদ্ভূত ॥ 
আমর! বেড়া ভাঙ়ি, 
আমরা অশোক বনের রাঙা নেশায় রাডি। 
ঝঞ্চার বন্ধন ছিন্ন করে দিই-- 
আমর! বিদ্যুৎ ॥ 
আমরা করি ভূল__ 
অগ. 'জলে ঝাপ দিয়ে যুঝিয়ে পাই কূল। 
. যেখানে ডাক পড়ে 
জীবন মরণ ঝড়ে 
আমরা প্রন্ভুত ॥ 


ছক্কা পপ্তা উভয়ে 
(পরম্পর মুখ চেয়ে) এ চলবে না। এ 
চলবে না। 


তানের দেশ ২৯, 


রাজপুত্র 
য| চলবে না তাকেই আমর! চালাই। 
ছক্কা 
কিন্তু নিয়ম ! 
রাজপুত্র 


বেড়ার নিয়ম ভাঙলেই পথের নিয়ম বেরিয়ে 
পড়ে। নইলে এগোব কী করে 1 


পপ্তা 
এগোবে ! কী বলে এরা ! ওরে ভাইস্রএরা যে 
অক্লানমুখে বলে বসল এগোব ! 


রাজপুত্র 
নইলে চল] কিসের জন্যে ? 


ছক্কা 
চলা! চলবে কেন তুমি? চলবে নিয়ম। 


ও তাঁসের দেশ 


সকলে 
গান 


চলো নিয়মমতে । 
দুরে তাকিয়ো৷ নাকো, 
ঘাড় বাঁকিয়ো নাকে? 
চলো সমান পথে ॥ 
হেরো অরণ্য ওই, 
হোথা শৃঙ্খল! কই, 
পাগল ঝরণাগুলে। দক্ষিণ পর্ববতে । 
ও চয়ো নাচেয়ো নাযেয়ো নাযেয়ো না 
া চলো সমান পথে ॥ 


এ আসছেন রাজা সাহেব, আসছেন রাণী- 
বিবি। এইখানে আজ সভা । এই নাও তূঁই- 
কুমড়োর ডাল একটা করে_বোসো উঈশান 


তাসের দেশ ৩১ 


কোণে মুখ করে-_খবরদার বাফুকোণে মুখ 
ফিরিয়ো না। 


( রাজা, রাণী, রাজকুমারী, টেক্কা, গোলাম প্রভৃতির 
যথারীতি যথাভঙ্গীতে প্রবেশ ) 
রাজপুত্র 
ওহে বন্ধু, স্তবগান করে রাজাকে খুসি করে 
দিই-_তুমি ভূ'ইকুমডোর ডালট। দোলাও । 


সদাগর 
পরীক্ষ। করে দেখা যাক, কী হয়। 


রাজপুত্র 


গান 


জয় জয় তাসবংশ-অবতংস | 
ক্রীড়াসরসীনীরে রাজহংস। 
তাস্রকুট-ঘন-ধুমবিলাসী, 
তন্দ্রা-তীর নিবাসী, 


৭৩২, তাসের দেশ 


সব অবকাশধ্বংস, 
যমরাজেরই অংশ ॥ 


(চারিদিকে রব উঠল,_-ভ্যাস্তা ভ্যাস্ত। 
ভ্যাস্ত। ভ্যাস্তা, অকালে ভেঙে দিলে সভা, বর্বর |) 


রাজাসাহেব 
শাস্ত হও, শান্ত হও! এরা কারা? 


ছক্কা 
বিদেশী । 
রাজাসাহেব 
1 হোলে নিয়ম খাটবে না। একবার 
রে হ বদল করে নাও, তা হোলেই দোষ 
যাবে কেঁন। সর্বাগ্রে তাস-মহাসভার জাতীয় 


সঙ্গীত। 
সকলে 


গান 
ইস্কাবন, চি'ড়েতন হরতন। 
অতি সনাতন ছন্দে কর্তেছে নর্তন ॥ 


তাসের দেশ ৩৩ 


কেউব। ওঠে কউ পড়ে, কেউবা একটু নাহি নড়ে__ 
কেউ শুয়ে শুয়ে ভূঁয়ে করে কালকর্তন ॥ 
নাহি কহে কথা কিছু-__ 
একটু না হাসে, 
সামনে যে আসে 
চলে তার পিছু পিছু। 
বাঁধা তার পুরাতন চালটা, 
নাই কোনো উল্ট1 পাণ্টা, 
নাই পরিবর্তন ॥ 


রাজাসাহেব 
ওহে বিদেশী । 


রাজপুত্র 
কী রাজাসাহেব। 
রাজ 


কে তুমি! 


৩ 


৩৪ তানের দেশ 


রাজপুত্র 
আমি সমুদ্র পারের দূত। 


গোলাম 
ভেট এনেছ কী? 


রাজপুত্র 


এ দেশে যা সব চেয়ে ছুলভ তাই। 


গোলাম 
কী সেটা শুনি? 


॥ রাজপুত্র 
এত। 
॥ ছক্কা 
শুনলে তো রাজাসাহেব, কথাট। তো শুনলে ? 
লোকটা এগোতে চায়, শুনলে বিশ্বাস করবে না! 


লোকটা হাসে। ছু-দিনে এখানকার হাওয়। 
* দেবে হালকা করে। 


তাসের দেশ ৩৫ 


গোলাম 

এখানকার হাওয়া যেমন স্থির যেমন 

ভারী, এমন কোনো গ্রহে নেই। ইন্দ্রের 

বিদ্যুৎ পর্য্যন্ত এর মধ্যে দস্তস্কুট করতে পারে 
নী। অন্তে পরেকা কথা! 


সকলে একবাক্যে 
অন্যে পরে কা কথা ! 


গোলাম 
লঘ্ুচিত্ত বিদেশী এই হাওয়াকে যদি হালকা 
করে, কী হবে। 


রাজা 
সেটা চিন্তার বিষয়। 
সকলে 
চিন্তার বিষয়। 


সম্পাদক 
হালকা] হাওয়াতেই ঝড় আসে । 


৩৬ তাসের দেশ 


দহল! 
ঝড় এলেই নিয়ম যাবে উড়ে। তখন 
আমাদের পুরুত্ঠাকুর নহলা গোস্বামী পধ্যস্ত 
বলতে সুরু করবেন আমরা এগোব। 


এমন কি, ভগবান না করুন, এখানে সকলের 
মধ্যে হাসি সংক্রামক হয়ে উঠবে । 


রাজাসাহছেব 
ওহে ইস্কাবনের গোলাম । 


| ইস্কাবন 
[ 'জাসাহেব ? 


রাজা 
তুমি তো সম্পাদক ? 


ইস্কাবন 
আজ্ঞা হা, আমি তাসদ্বীপ-প্রদীপের 
সম্পাদক । 


তাসের দেশ ৩৭ 


রাজা 
এই পবিত্র তাসভূমির কৃষ্টি যে তোমারি 
কলমের মুখে। 


সকলে 


কৃষ্টি, কৃষ্টি, কৃষ্টি, তাস-মহাদ্বীপের কৃণ্টির 
উনিই বাহন, আবার উনিই হলধর। 


রাঁজা 
তোমার পত্রে সম্পাদকীয় স্তসম্ত আছে তা? 


ইস্কাবন 
ছুটে! বঁড়ো। বড়ো স্তম্ত। 


রাজ। 
সেই স্তান্তের গর্জনে সবাইকে স্তস্তিত করে 
দিতে হবে! এখানকার বায়ুকে লঘু করা 
সইব ন1! 


৩৮ তাসের দেশ 


সম্পাদক 
বাধ্যতামূলক আইন চাই স্বদেশের কৃষ্টিতে 
বিদেশের কৃষ্টি যেন লাঙল না চালায় । 


রাজা 
বিদেশী, তোমার কোনে। আবেদন আছে? 


রাজপুত্র 
আছে। কিন্ত তোমার কাছে নয়। 


নিন ? 
রাজপুত্র 


এই রাজকুমারীদের কাছে। 


রাজা 


রাজ। 
আচ্ছা বলো। 


তাসের দেশ ৩৯ 


রাজপুত্র 


গান 


ওগো শাস্ত পাষাণ মূরতি সুন্দরী, 
চঞ্চলেরে হৃদয়তলে লও বরি ॥ 
কুঞ্জবনে এসে। একা 
নয়নে অশ্রু দিক্‌ দেখা, 
অরুণরাগে হোক রঞ্জিত 
বিকশিত বেদনার মঞ্জরী ॥ 


রাণী 
এ কী অনিয়ম, এ কী অবিচার ! 


রাজাসাহেব নির্বাসন, ওকে নির্বাসন | 


রাজাসাহেব 
নির্বাসন ! রাণীবিবি, তোমার কী মত? 


৪০ তাসের দেশ 


চুপ করে রইলে যে? শুনছ আমার কথা ? একট 
উত্তর দাও । কী বলো? নির্ববান তো? 
রাণী 
না, নির্বাসন নয় । 
বিবি ও টেক্কারা একে একে 
না নিব্বাসন নয় । 
সম্পাদক 

টেক্কাকুমারী, বিবিসুন্দরী, মনে রেখো, 
আমার হাতে সম্পাদকীয় স্তস্ত ! 
সকলে 






ও 


কৃ ষ্ঠ, তাস্বীপের কৃষ্টি! বাঁচাও সেই 
কি! উ 
সম্পাদক 
জারি করো বাধ্যতামূলক আইন । 
রাজাসাহেব 


তোমার কী মতরাণী বিবি? বাধ্যতামূলক 
আইন এবার চালাই। 


নি, 


তাসের দেশ ৪১ 


রাণী 
বাধ্যতামূলক আইন অন্দরমহলে আমরাও 
চালিয়ে থাকি । দেখব কে দেয় কাকে নির্বাসন । 


টেক্কাকুমারী 
আমরা চালাব অবাধ্যতামূলক বে-আইন। 


সম্পাদক 
একী হোলো! হায় কৃষ্টি, হায় কৃষ্টি, হায় 
কৃষ্টি! 


রাজা 
ভা ভেঙে । এখনি এটি চলে 
সভা ভেঙে দিলুম সবুর 


এসো । আর এখানে থাকা নয়। খিছুটাঙ্ঘটবে। 
[ সকলের প্রস্থান । মেয়ের] কিছুদূর গিঃ্রীফিরে এল ] 


রাজপুত্র 





গাঁন 


হে মাধবী, দ্বিধা কেন আসিবে কি ফিরিবে কি। 
আঙিনাতে বাহিরিতে মন কেন গেল ঠেকি ॥ 


॥ 8৪২ তাসের দেশ 


বাতাসে লুকায়ে থেকে কে যে তোরে গেছে ডেকে 
পাতায় পাতায় তোরে পত্র সে যে গেছে লেখি ॥ 
কখন দখিন হতে কে দিল ছুয়ার ঠেলি, 
চমকি উঠিল জাগি চামেলি নয়ন মেলি। 
বকুল পেয়েছে ছাড়া, করবী দিয়েছে সাড়া, 
শিরীষ শিহরি ওঠে দূর হতে কারে দেখি ॥ 


ভিত্ভীন্ভ ভ্ুম্ট্য 


শ্রীমতী হরতনী টেক্কা 


গান 


আমি ফুল তুলিতে এলেম বনে, 
 জানিনে কী ছিল মনে ॥ 
এ তো ফুল তোলা নয়, 
বুঝিনে কী মনে হয় 
জল ভরে ঞ্রায়ঞ্্ীনয়নে ॥ 


০ রুইতনের সাহেবের প্রবেশ 


রুইতন 
এ কী হরতনী, তুমি এখানে খুঁজতে খুজতে 
বেল। হয়ে গেল । 


হরতনী 
কেন কী হয়েছে, কী চাই? 


রি তাসের দেশ 


রূইতন 
তোমাকে ডাক পড়েছে রাজসভার গরাবু- 
মগ্ডলে 


হরতনী 
বলে। গে, আমি হারিয়ে গেছি । 


রুইতন 
হারিয়ে গেছ! 


হরতনী 
হা, হারিয়ে গেছি। যাকে খু'জছ তাকে আর 
খুজে & কোনোদিন । 
রুইতন 


এ টি । এ কীছুঃসাহস ! বনে এসেছ 
তুমি! জানো না নিয়ম নেই! 


হরতনী 
নিয়ম তে। নেই। কিন্তু কার নিয়মে এই 
বর্ধাবিহীন তাসের দেশে আজ এমন ঘনঘট? । 


তাসের দেশ ৪8৫ 


হঠাৎ সকালে উঠেই দেখি নীল মেঘ আকাশ জুড়ে। 
এতদিন তোমাদের দেশের ময়ূর গুণে গুণে পা 
ফেলত, নাচত সাবধানে আজ কেন এমন 
অনিয়মের নাচ নাচল পেখম ছড়িয়ে ? 
রুইতন 
কিন্তু ফুল তোলা-_এমন অদ্ভুত কাজ তোমার 
মাথায় এল কী করে? 
হরতনী 
হঠাৎ মনে হোলে! আমি মালিনী, আর জন্মে 
ফুল তুলতেম। আজ পুবে হাওয়ায় সেই জন্মের 
ফুলবাগানের গন্ধ এল। সেই জন্মের মধবীবন 
থেকে ভ্রমর এসেছে আমার মনের সপ, 
গান 
ঘরেতে ভ্রমর এল গুনগুনিয়ে, 
আমারে কার কথা সে যায় শুনিয়ে ॥ 
আলোতে কোন গগনে মাধবী জাগল বনে, 
এল সেই ফুল-জাগানোর খবর নিয়ে । 
সারাদিন সেই কথা সে যায় শুনিয়ে ॥ 






৪৬ তাসের দেশ 


( চিড়েতনীর প্রবেশ ) 
চি'ড়েতনী 
গান 


কেমনে রহি ঘরে, মন যে কেমন করে 
কেমনে কাটে যে দিন দিন গুণিয়ে । 

কী মায়! দেয় বুলায়ে দিল সব কাজ তুলায়ে 
বেল। যায় গানের স্থুরে জাল বুনিয়ে ॥ 


রুইতন 
এ কী! তুমিও যে চিড়েতনী ! গরাবু মণ্ডলের 
জন্যে ট্রি্ন্দ্রীদের খুঁজে বেড়াচ্চি, তারাও কি 
তবে_- ₹& 
চি'ড়েতনী 
হা, তারাও এইখানেই নদীর ধারে ধারে 


গাছের তলায় তলায় । 


রুইতন 


কী করছে? 


তাসের দেশ ৪৭ 


চি'ড়েতনী 
সাজ বদল করছে । আমারি মতো । কেমন 
দেখাচ্চে? পছন্দ হয়? 


রুইতন 
মনে হচ্চে পর্দা খুলে গেছেঃ-্টাদের থেকে 
মেঘ গেছে সরে। একেবারে নতুন মানুষ । 


চি'ড়েতনী 
তোমাদের ছক্কা পণ্জা আমাদের শাসাবার 
জন্যে এসেছিলেন__ তাদের কী দশা হয়েছে দেখো? 
গে যাও । 


রুইতন 
কেনশ কী হোলো? 


চিড়েতনী 
ক্ষ্যাপার মতো ঘুরে ঘুরে বেড়াচ্চে। দীর্ঘ 
নিশ্বান ফেলছে । এমন কি, গুন গুন করে গান 
করছে। 


৪৮ তাপের দেশ 


রুইতন 
গান! বলোকী! ছক্কা পঞ্জার গান? 


চি'ড়েতনী 
স্বরে না হোক বেসুরে। আমি তখন চুল 
বাধছিলুম--টিকভে পারলুম না, চলে আসতে 
হোলো। 


রুইতন 
চুল বাধছিলে? সে আবার কী? এবিছ্ে 
কে শেখালে ? 


তত, চি'ড়েতনী 
6 4 টু 


|| এ দেখো ন। এবার হঠাৎ শুকনো! 
ঝরণায় নাঁ্‌ নবধা। জলের ধারায় ধান্নায় সুরু 
হোলে! বেণীবন্ধন। এ বিছ্যে কে শেখালে তাকে ! 


৫ [ 





রুইতন 
বড়ো গোলমাল ঠেকছে । হরতনী, তোমার 
'এী সাজিট। দাও না, ফুল তুলে দিই তোমাকে ! 


তাসের দেশ ৪৯ 


হরতনী 
আমাকে একল! থাকতে দাও । 


চি'ড়েতনী 
আচ্ছা রুইতন সাহেব, চলো আমার সঙ্গে, 
ছক্কা! পঞ্জার গানট। শুনিয়ে দিই । 


রুইতন 
দোষ দেব কাকে? আমারই গাইতে ইচ্ছে 
করছে । 


চি'ড়েতনী 
দেখো, সম্পাদক যেন না শুনতে পায়ঞ্রী সত 
চড়াবে। সে দেখলুম, ঘ্বুরে | এই 
বনের খববু নিতে । 


রুইতন 
ভয় কিন্তু আমার গেছে ঘুচে। কেন কী 
জানি। একট! কিছু হুকুম করো, বলো, তোমার 
জন্যে কী করতে পারি । 
৪ 


৫০ তাসের দেশ 


চি'ড়েতনী 
আর যাই করো, গান গেয়ো না । বনে জব! 
ফুটেছে, তুলে এনে দাও। 


রুইতন 
কিসের প্রয়োজন ? 


চি ডেতনী 
ফুলের রস দিয়ে রাঙাব পায়ের তলা। 


রুইতন 
দেখো সুন্দরী, আজ সকালে উঠেই বুঝেছি 
আমার এ জন্মটা স্বপ্র। সেটা হঠাৎ ভাঙল । 
আমি (আর এক জন্ম বাতাসে ভেসে বেড়াচ্ছে। 


তারি কখ্‌:আসছে মুখে, তার গান শুঞ্তছি কানে ।, 


চি'ড়েতনী 
তাই বাসায় ফিরে-আসা পাখীর মতে। হঠাৎ 
গান এল আমার গলায়। সেগান নতুন তবু 
পরিচিত । 






তাসের দেশ ৫৬ 


রুইতন 
এ শোনো এ শোনো! আমার সে যুগের 
গান আকাশে বেজে উঠেছে । 


( নেপথ্যে ) 
গান 


তোমার পায়ের তলায় যেন গো রঙ লাগে- 
আমার মনের বনের ফুলের রাঙা রাগে ॥ 

যেন আমার গানের তানে 

তোমায় ভূষণ পরাই কানে, 
যেন রক্তমণির হার গেঁথে দিই প্রাণে আ্টরাগে 


চিড়েতনী 
এ গান কোনোদিন তুমি বেঁধেছিলে, আর 
আমারি জন্তে ? কেমন করে বাধলে ? 


রুইতন 
যেমন করে তুমি বাধলে বেণী । 


৫২ তাসের দেশ 


চিড়েতনী 
আচ্ছা, মনে কি তোমার আসছে, তোমার 
গানে আমি নেচেছিলুম কোনো একটা যুগে । 


রুইতন 
মনে আসছে, আসছে । এতদিন ভুলেছিলুম 
কী করে তাই ভাবি। 


গান 


উল হাওয়। লাগল আমার গানের তরণীতে । 
দোলা লাগে দোল লাগে 
তোমার চঞ্চল এ নাচের লহরীতে ॥ 
"% কাটে রসি, হাল পড়ে খসি, 
যদি ঢেউ ওঠে উচ্ছসি, 
সম্মুখেতে মরণ যদি জাগে 
করিনে ভয় নেবই তারে নেবই তারে জিতে ॥ 


দেখে চিড়েতনী, মন ছটফটিয়ে উঠেছে যম- 
রাজের সঙ্গে পাল্লা দিতে । আমি চোখের সামনে 


তাসের দেশ ৫৩ 


দেখতে পাচ্চি ছবি, তুমি পরিয়ে দিলে আমার 
কপালে জয়তিলক, আমি বেরোলুম কাকে উদ্ধার 
করতে, বন্ধ দুর্গের দ্বারে বাজালুম আমার ভেরী। 
কানে আসছে বিদায়কালে যে গান গেয়েছিলে। 


€ নেপথ্যে) 


গান 
বিজয়মালা এনো আমার লাগি। 
দীর্ঘরাত্রি রইব আমি জাগি॥ 
চরণ যখন পড়বে তোমার মরণকুলে 
বুকের মধ্যে উঠবে আমার পরাণ ছলে 
সব যদি যায় হব তোমার সর্ববন দৈধ ভাগী 


চি'ড়েতনী 
চলো, চলে বীর, মরণ পণ করে বেরিয়ে পড়ি 
ছু-জনে মিলে_-দেখতে পাচ্চি যে সামনে-_কী 
যেন কালো পাথরের ভ্রকুটি, ভেঙে চুরমার 
করতে হবে। ভেঙে মাথায় যদি পড়ে পড়ুক। 


৫৪ তাসের দেশ 


পথ কাটতে হবে পাহাড়ের বুক ফাটিয়ে দিয়ে ! 
কী করতে এসেছি এখানে ! ছিছি! কেন 
আছি! একী অর্থহীন দিন! কী প্রাণহীন 
রাত্রি! কীব্যর্থতাঁর আবৃত্তি মুহূর্তে মুহূর্তে ! 


রুইতন 
সাহস আছে তোমার সুন্দরী ? 


চি'ড়েতনী 
আছে আছে। 
রি রুইতন 
অর্জন কৈ ভয় করবে না! 
চি'ড়েতনী 
না, করব না। 
রুইতন 
পা যাবে ক্ষতবিক্ষত হয়ে, পথ ফুরোতে 
চাইবে না। 


তাসের দেশ ৫৫ 


চিড়েতনী 
কোন যুগে আমরা চলেছিলুম সেই ছূর্গমে । 
রাত্রে ধরেছি মশাল তোমার সামনে । দিনে 
বয়েছি জয়ধ্বজা তোমার আগে আগে। আজ 
আর একবার উঠে দাড়াও । ভাঙতে হবে 
এখানে এই অলসের বেড়া, এই নিজশীবের গণ্ডি, 
ঠেলে ফেলতে হবে এই সব নি্রর্থকের আবর্জনা । 


রুইতন 
ছি'ড়ে ফেলো আবরণ, টুকরো! টুকরো করে 
ছিড়ে ফেলো!। মুক্ত হও, শুদ্ধ হও, পুর্ণ হও। 
[ঈ পু প্রস্থান 
( ছক্ক! পঞ্জাব প্রবেশ ) 


ছক! 
ওহে পঞ্জা। এ কী হোলো বলো দেখি! 


ভারি লজ্জা হচ্চে নিজের দিকে তাকিয়ে 
মূঢ় মূঢ়, কী করছিলি এতদিন ! 


৫৬ তাসের দেশ 


ছক্কা 
এতকাল পরে কেন মনে প্রশ্ন জাগছে এ 
সমস্তর অর্থ কী। 


পঞ্তা 
এ যে দহলা পণ্ডিত আসছেন। ওঁকে 
জিজ্ঞাসা করি । 


( দহলার প্রবেশ ) 


ছক 
এতকাল যে সব ওঠা পড়া শোওয়া বসা নিয়ে 
দিন কাঁচিলুন তার অর্থ কী! 

দহলা 
চুপ! 

উভয়ে 
করব না চুপ। 

দহল। 


ভয় নেই? 


তাসের দেশ ৫৭ 


উভয়ে 
নেই ভয় নেই ভয়! বলতে হবে অর্থ কী। 

দহলা 
অর্থ নেই,_নিয়ম ! 

ছক্কা 
নিয়ম যদি নাই মানি! 

দহল। 
অধুপাতে যাবে। 

ছক্কা! 
যাব সেই অধঃপাতেই। 

দহল! 
কী ক্ুরতে ? 


সেখানে যদি অগৌরব থাকে তার সঙ্গে 
লড়াই করতে | 
দহল! 
এ কেমন গৌঁয়ারের কথা শান্তিপ্রিয় দেশে ! 


৫৮ তামের দেশ 


শাস্তি ভঙ্গ করব পণ করেছি। 


( হরতনী টেক্কার প্রবেশ ) 
দহল! 
শুনছ শ্রীমতী হরতনী ! এরা শাস্তি ভাঙতে 
চায় আমাদের এই অতলম্পর্শ প্রশান্ত মহাসাগরের 
ধারে । 
হরতনী 
আমাদের শাস্তিট। বুড়োগাছের মতো, পোকা 
লেগেছছে ভিতরে ভিতরে, সেট। নিরব, তাকে 
কেটে ই চাই। 
দহলা . 
ছি ছি এমন কথা তোমার মুখে বেরোল ! 
ভুমি নারী, তোমর। রক্ষা করবে শাস্তি, আমরা 
রক্ষা করব কৃষ্টি। 
হরতনী 
অনেকদিন তোমরা ভুলিয়েছে আমাদের 


তাসের দেশ ৫৯ 


পণ্ডিত, আর নয়, তোমাদের শাস্তিরসে হিম হয়ে 
গেছে আমাদের দেহ মন, আর ভুূলিয়ো না। 


দহল। 
সর্বনাশ! কার কাছ থেকে পেলে এ জব 
কথা? 


হরতনী 
মনে মনে তাকেই তো! ডাকছি। এ শুনতে পাচ্চ 
আমার গান আকাশে । 


দহলা 
সর্বনাশ, আকাশে কথা নেমেছে, ১&র ডুবল 
তাসের দেশ। পালাই, দৌড়ে পলা এখানে 
নিরাপদ নয়। 


[ ক্রত প্রস্থান । 


ছক্কা 
সুন্দরী, তুমিই আমাদের পথ দেখাও । 


৬০ তাসের দেশ 


পিজা 
অশান্তি মন্ত্র পেয়েছ তুমি_সেই মন্ত্র দাও 
আমাদের 
হরতনী 
বিধাতার ধিক্কারের মধ্যে আছি আমরা, 
মূঢতার অপমানে ।- চলো বেরিয়ে পড়ি। 


ছক্কা 
একটু নড়লেই যে ওরা দোষ ধরে। বলে 
অশুচি। 
ছ হরতনী 
দেন হোক কিন্তু মরে থাকার মতো। 
অশুচিতান্উই। 


পঞঙ্জা 
আজ বনের বাইরে কেউ নেই। তাই 
রাজার হুকুম, এই বটতলায় বসবে সভা । সেই 
সভায় আমরা বিদ্বায় নেব। 
[| ছক্কা ও পঞ্জা উভয়ের প্রস্থান । 


তাসের দেশ ৬১ 


( রাজপুত্র ও সদাগরের প্রবেশ ) 


রাজপুত্র 
গান 
হে নিরুপমা, 
গানে যদি লাগে বিহ্বল তান 
করিয়ে ক্ষমা ॥ 


ঝর ঝর ধারা আজি উতরোল, 
নদী কূলে কুলে উঠে কল্লোল, 
বনে বনে গাহে মন্মরস্বরে 
নবীনপাত1 । 
সজল পবন দিশে দিশে তোলে 
বাদলগাথা! ॥' 
হে নিরুপমা, রী 
চপলতা আজি যদি ঘাটে তবে 
করিয়ো ক্ষমা ॥ 
তোমার ছু-খানি কালো! আখি-পরে 
বরষার কালে ছায়াখানি পড়ে, 


৬২ তাসের দেশ 


ঘন কালে তব কুঞ্চিত কেশে 
যুীর মাল] । 
তোমারি চরণে নববরষার 
বরণডাল। ॥ 
হে নিরুপমা, 
চপলতা আজি যদ্দি ঘটে, তবে 
করিয়ো। ক্ষমা ॥ 
এল বরষার সঘন দিবস, 
বনরাজি আজি ব্যাকুল বিবশ, 
বকুলবীথিক। মুকুলে মত্ত 
কানন-পরে। 
নবইদন্ব মদিরগন্ধে 
আকুল করে ॥ 


চে 


"রাজাপাহেব প্রভৃতির প্রবেশ ) 


রাজাসাহেব 
এ জায়গাটা কেমন ঠেকছে । ওটা কিসের 
গন্ধ ? 


তাসের দেশ ৬৩. 


চি'ড়েতন 
কদম্বের। 


রাজাসাহেব 
কদম্ব ! অদ্ভুত নাম। ওট। কী পাখী ডাকছে ? 


চিড়েতন 
শুনেছি ওকে বলে ঘুঘু। 


রাজাসাহেব 
তাসের ভাষায় ওকে একটা ভদ্রনাম দাও, 
বলো বিন্তি । আজ তো কাজ করা দায় হয়েছে। 
আজ আকাশে কথা শোনা যাচ্চে__বাতাস্টে স্থুর 







উঠছে। অনেক কষ্টে মনকে শাস্ত, 7(খছি। 
রাণী বিবিকে ঘরে রাখা শক্ত হো নেচে 
বেড়ান্সে' ভূতে-পাওয়ার মতো। + সভ্যগণ, 


তোমাদের আজ চেন। যায় না_-সভাঁর সাজ নেই, 
অত্যন্ত অসভ্যের মতো ! 


সকলে 
দোষ নেই। টিলে হয়ে গেল আমাদের 


৬৪ তাসের দেশ 


সাজ-_আপনি পড়ল খসে- সেগুলে। রাস্তায় 
রাস্তায় ছড়িয়ে আছে। 
রাজাসাহছেব 

সম্পাদক, তোমারও যেন গাস্তীর্য হানি 

হযেছে বলে বোধ হচ্চে। 
সম্পাদক 

সকাল থেকে আছি বনে, পলাতকাদের নাম 
সংগ্রহ করার জন্তে । এখানকার হাওয়া লেগেছে। 
সম্পাদকীয় স্তস্ত ভরাতে গিয়ে দেখি লেখনী দিয়ে 
ছন্দ ঝরছে। শুনেছি আধুনিক ডাক্তার এই রকম 
নিঃসারণকেই বলে ইন্ফুলুয়েগজ। ! 


রাজা 
ক কম? একটা নমুনা ! 
সম্পাদক 
যে দেশে বায়ু না মানে বাধ্যতামূলক বিধি, 
সে দেশে দহল। তত্বনিধি 
কেমনে করিবে রক্ষা কৃষ্টি, 
সে দেশে নিশ্চিত অনাস্থষ্টি ॥ 


তাসের দেশ ৬৫ 


রাজা 
থাক্‌, আর প্রয়োজন নেই । এট! চতুর্থবর্গের 
পাঠ্যপুস্তকে চালিয়ে দিয়ো । তাসবংশীয় শিশুর 
কণ্ঠস্থ করুক। 
দহলা! 
উত্তম প্রস্তাব, উত্তম প্রস্তাব । 


রাজা 
তোমাদের প্রতি আমার আদেশ, চাঞ্চল্য দমন 
করো । শাস্ত্রে আছে-__ 
শান্ত যেই জন 
যম তারে ঠেলে ঠেলে নেড়ে চেড়ে যায়এ্ফলে, 
বলে মোর নাহি প্রয়োজ* 
শোনো বিদেশী ! 


রাজপুত্র 
আদেশ করো। 
রাজাসাহেব 


তাসদ্বীপময় অস্থির হয়ে বেড়াচ্চ। জলে 
€৫ 


৬৬ তাসের দেশ 


দিচ্চ ডুব, চড়ছ পাহাড়ের মাথায়, কুড়ল হাতে 
বনে কাটছ পথ,_-এ সব কেন? 
রাজপুত্র 
রাজাসাহেব, তোমরা যে কেবলি উঠছ বসছ, 
পাশ ফিরছ, পিঠ ফেরাচ্চ, গড়াচ্চ মাটিতে, সেই 
ব।কেন ? 
রাজাসাহেব 
সে আমাদের নিয়ম । 
রাজপুত্র 
(এ আমাদের ইচ্ছে! 
রাজা 
ইচে! কী সর্বনাশ! এই তাসের দেশে 
ইচ্ছে! খস্কুগণ, তোমরা সবাই কী বলো ?- -"" 
ছক পঞ্জা 
আমর ১৪র কাছে ইচ্ছে মন্ত্র নিয়েছি । 


রাজ। 
কী মন্ত্র! 


তাসের দেশ ৬৭ 
ছক্কা পঞ্জা 
গান 


ইচ্ছে। 
সেই তো ভাঙছে, সেই তো গড়ছে, 
সেই তে! দিচ্চে নিচ্চে ॥ 
সেই তো আঘাত করছে তালায়, 
সেই তো বাঁধন ছিড়ে পালায়, 
বাধন পরতে সেই তে। আবার ফিরছে ॥ 


রাজা 
যাও যাও এখান থেকে চলে যাও, ' ঠ্র চলে 
যাও। হরতনী! কানে পৌছল 7 কথাটা! 
চিড়েতনী, দেখছ ওর ব্যবহার! ভ্ঠাৎ এমন 
হোলে কেন? 


হরতনী 
ইচ্ছে। 


অন্য টেক্কার। 
ইচ্ছে। 


রাজা 
সম্পাদক, তুমিও যে চুপ! তোমার 
হোলো কী? 


সম্পাদক 
আমারও ছুই ছুই সম্পাদকীয় স্তস্ত ভেঙে 
পড়েছে। 


রাজা 
ব্বাধ্যতামূলক আইন ! 
সম্পাদক 
এ মেশে আর সে চলবে ন1। 


সকলে 
চলবে না। চলবে না। 


রাজা 
আমারও মনে হচ্চে চলবে না। 

( “চলবে না চলবে না” বলতে বলতে সকলের গান ) 
গান 
তুমি কোন পথে যে এলে পথিক, 
দেখি নাই তোমারে । 
হঠাৎ স্বপনসম দেখ! দিলে 
বনেরি কিনারে ॥ 
শ্রাবণে যে বান ডেকেছে 
পুবের আকাশে, 
পালে লাগল জাগ। এই বাতাসে 
এলে জোয়ারে ॥ 
কোন দেশে যে বাসা তোমার 
কে জানে ঠিকানা, | 
€*ন গানের সবরের পারে, তাহার 
পথের নাই নিশান।। 
তোমার সেই দেশেরি তরে 
আমার মন যে কেমন করে, 
তোমার মালার গন্ধে তারি আভাস 
প্রাণে বিহারে ॥ 


[ সকলের প্রস্থান । 


